Document ID: /roh_data/filtered/Bilingualer_Corpus_interleaved-it-rm.jsonl.gz/829

This is a text translated from Italian to Rumantsch Grischun.
Il progetto d'intervento grigionese contro la violenza domestica è stato avviato con la prima tavola rotonda

Dopo che il 1° settembre 2003 si è potuto dare l'avvio al progetto d'intervento grigionese contro la violenza domestica sotto la direzione dell'Ufficio di coordinamento per questioni di uguaglianza, ultimamente si è tenuta la prima tavola rotonda.

La Consigliera di Stato Eveline Widmer-Schlumpf ha dato il benvenuto alle ed ai rappresentanti delle autorità e delle organizzazioni interessate, che sono state invitate alla tavola rotonda dall'Ufficio di coordinamento per questioni di uguaglianza del Cantone dei Grigioni. Nel suo discorso la Consigliera di Stato ha richiamato l'attenzione dei presenti sullo studio Interreg "... perché le pareti non possono parlare". Da questo studio emerge che nei Grigioni sussiste una necessità di recupero in merito alla sensibilizzazione contro la violenza domestica e delle possibilità di miglioramento della collaborazione tra autorità ed organizzazioni. Il progetto d'intervento, che è stato finora introdotto in 10 Cantoni e città, sarebbe un efficace strumento per migliorare la gestione di questa impegnativa problematica. Soltanto chiare strategie d'azione ed una collaborazione interdisciplinare potrebbero contenere la violenza domestica e al contempo segnalare che la non tolleranza della violenza non si ferma sulla porta di casa.

Alla tavola rotonda hanno partecipato la Polizia cantonale, la Polizia della città di Coira, il Tribunale distrettuale Plessur, l'Autorità tutoria di Rhäzüns, l'Ufficio di consulenza per l'aiuto alle vittime dei Grigioni, il Servizio sociale regionale Prettigovia/Herrschaft/Fünf Dörfer, la Casa della donna dei Grigioni, una rappresentante delle donne immigrate, la Polizia degli stranieri e la Procura pubblica. La tavola rotonda è l'organo più importante del progetto e intende analizzare e migliorare le strategie d'intervento da parte della autorità e delle organizzazioni. Proprio in vista della prevista ufficializzazione della violenza domestica nella legislazione penale e nella nuova Legge sulla polizia in fase di consultazione, che prevede l'allontanamento degli autori di violenza, bisogna trovare nuove forme di realizzazione. Nella fase di progetto, che durerà tre anni, la tavola rotonda si terrà da quattro a sei volte sotto la direzione dell'Ufficio di coordinamento per questioni di uguaglianza. La moderazione delle sedute sarà affidata all'esterno.

Organo: Ufficio di coordinamento per questioni di uguaglianza

Fonte: it Ufficio di coordinamento per questioni di uguaglianza

Data: 11.11.2003

Project grischun d'intervenziun cunter violenza a chasa è lantschà cun l'emprima maisa radunda

Suenter ch'il project grischun d'intervenziun cunter violenza a chasa ha pudì vegnir lantschà il 1. da settember 2003 sut la direcziun dal post da stab per dumondas d'egualitad, ha gì lieu ultimamain l'emprima scuntrada da la maisa radunda.

Cussegliera guvernativa Eveline Widmer-Schlumpf ha beneventà las represchentantas ed ils represchentants da las autoritads ed organisaziuns participadas ch'eran vegnidas envidadas dal post da stab per dumondas d'egualitad dal chantun Grischun a la maisa radunda. En ses pled da bainvegni ha ella fatg attent al studi interreg "... perquai che paraids na san betg discurrer". Il studi aveva mussà ch'igl exista en il Grischun in basegn d'optimar la sensibilisaziun cunter violenza a chasa e da meglierar las pussaivladads tar la collavuraziun tranter autoritads ed organisaziuns. Il project d'intervenziun ch'è vegnì introducì fin uss en 10 chantuns e citads saja in instrument adequat per meglierar la relaziun tar questa problematica pretensiusa. Sulettamain cleras strategias d'agir ed ina collavuraziun interdisciplinara possian limitar la violenza a chasa e dar da chapir a medem temp che l'intoleranza da la violenza na sa ferma betg avant l'isch-chasa.

A la maisa radunda sa participeschan la polizia chantunala, la polizia da la citad da Cuira, la dretgira districtuala da la Plessur, l'autoritad tutelara da Razén, il post da cussegliaziun per l'agid a victimas dal Grischun, il servetsch social regiunal Partenz / Signuradi / Tschintg Vitgs, la chasa da dunnas dal Grischun, ina represchentanta da las migrantas, la polizia d'esters e la procura publica. La maisa radunda, a la quala las strategias d'intervenziun da las autoritads ed organisaziuns duain vegnir messas en dumonda e meglieradas, è il gremi il pli impurtant dal project. Gist en vista a l'offizialisaziun da la violenza a chasa en la legislaziun penala ed en la nova lescha chantunala da polizia ch'è vegnida tramessa en la consultaziun e che prevesa da spedir davent l'autur dal delict, ston vegnir chattadas novas furmas da la realisaziun. Durant la fasa da project che dura trais onns vegn la maisa radunda a sa radunar quatter fin sis giadas sut la direcziun dal post da stab per dumondas d'egualitad. Las sesidas vegnan manadas d'ina moderaziun externa.

Gremi: post da stab per dumondas d'egualitad

Funtauna: rg post da stab per dumondas d'egualitad

Data: 11.11.2003